ผู้สนับสนุน.. การอยู่อาศัยที่สร้างจาก “ความต้องการ” ของทุกคน
“ที่อยู่อาศัยที่ดี ควรมีหน้าตาอย่างไร?”  บางครั้งคำถามนี้ แม้แต่ตัวเราเองก็อาจยังไม่แน่ใจ แล้วบริษัทอสังหาในฐานะของผู้สร้างโครงการ  จะสามารถแก้โจทย์นี้ได้อย่างไร  ลงทุนแมนจะเล่าให้ฟัง
16 ต.ค. 2561

ผู้สนับสนุน..
การอยู่อาศัยที่สร้างจาก “ความต้องการ” ของทุกคน / โดย ลงทุนแมน
“ที่อยู่อาศัยที่ดี ควรมีหน้าตาอย่างไร?”
บางครั้งคำถามนี้ แม้แต่ตัวเราเองก็อาจยังไม่แน่ใจ
แล้วบริษัทอสังหาในฐานะของผู้สร้างโครงการ
จะสามารถแก้โจทย์นี้ได้อย่างไร
ลงทุนแมนจะเล่าให้ฟัง
ทุกวันนี้เราน่าจะได้เห็นโครงการที่อยู่อาศัยไม่ว่าจะเป็นบ้านหรือคอนโด มีพื้นที่หรือสิ่งอำนวยความสะดวกต่างๆ ที่เพิ่มขึ้นหรือเปลี่ยนไปจากเมื่อก่อน
ซึ่งการเปลี่ยนแปลงเหล่านี้ ก็เพื่อที่จะให้ตอบโจทย์ความต้องการของคนได้ในแต่ละยุคสมัย
SC Asset ผู้พัฒนาอสังหาริมทรัพย์รายใหญ่ ก็ได้เริ่มมีการปรับเปลี่ยนแนวทางธุรกิจ จากเดิมที่อาจเป็นการพัฒนาโครงการที่อยู่อาศัยเพียงอย่างเดียว หรือที่เรียกว่า Developer สู่การเป็น Living Solutions Provider
พูดง่ายๆ ก็คือ SC Asset ต้องการจะสร้างที่อยู่อาศัยที่ตอบโจทย์การใช้ชีวิตประจำวันของคนได้มากกว่าขึ้นและครบวงจรมากกว่าเดิม
โดยทางบริษัทจะเริ่มต้นจากการโฟกัสไปที่พื้นที่สาธารณะหรือส่วนกลางก่อนเป็นลำดับแรก เพราะว่าพื้นที่สาธารณะเสมือนเป็นสิ่งที่ต้องตอบโจทย์ให้กับผู้อยู่อาศัยในโครงการทุกคน
แล้วจะทำอย่างไรให้พื้นที่สาธารณะเป็นที่พอใจของผู้อยู่อาศัยทุกคน?
เรื่องนี้จึงกลายเป็นโจทย์ใหญ่ เพราะเจ้าของโครงการอาจไม่ได้เข้าใจผู้ที่จะมาอยู่อาศัยอย่างแท้จริง
พอเป็นแบบนี้แล้ว SC Asset จึงใช้แนวคิด Human Centric ซึ่งสะท้อนถึงมุมมองต่างๆของผู้บริโภคเป็นหลัก รวมเข้ากับความเห็นของคนในพื้นที่ละแวกโครงการแทน
โดยทางบริษัทร่วมมือกับ Redek ทีมออกแบบงานวิจัยจากมหาวิทยาลัยเทคโนโลยีพระจอมเกล้าธนบุรี เพื่อนำงานวิจัยมาปรับใช้ในการออกแบบโครงการ
เพื่อให้การสร้างที่อยู่อาศัย ตอบโจทย์การใช้ชีวิตประจำวันของคนอยู่ได้ใกล้เคียงความจริงมากที่สุด
และทั้งหมดนี้จึงกลายเป็นโปรเจคใหม่ของบริษัทที่มีชื่อว่า The Neighbourhood by SC Asset
โดยโปรเจคแรกอยู่ที่ย่านบางกะดี ภายใต้ชื่อ Neighbourhood บางกะดี
เมื่อพูดถึงบางกะดี อาจจะยังไม่เป็นที่รู้จักสำหรับหลายๆคน
บางกะดี เป็นย่านที่อยู่ใกล้กับ มหาวิทยาลัยรังสิต ซึ่งกำลังจะกลายเป็นจุดเชื่อมไปยัง EEC เขตเศรษฐกิจที่สำคัญในอนาคต พร้อมกับมีรถไฟฟ้าสายสีแดงวิ่งผ่าน
และด้วยเหตุนี้เอง ย่านบางกะดีจึงกลายเป็นเป้าหมายแรกที่ SC Asset เลือกนำเสนอโปรเจคแรกของ The Neighbourhood
Neighbourhood บางกะดี ฟังดูแล้วหลายๆคนอาจจะมองดูเหมือนว่า โครงการนี้ก็น่าจะเหมือนกับโครงการอื่นทั่วไป แต่จริงๆแล้ว Neighbourhood บางกะดี ไม่ได้เป็นเพียงแค่โครงการธรรมดาๆเท่านั้น
เพราะ Neighbourhood บางกะดี มีพื้นที่โครงการรวมถึงกว่า 200 ไร่ ซึ่งใหญ่จนเราอาจมองได้ว่าเป็นหนึ่งชุมชนเลยทีเดียว
หลายคนอาจจะสงสัยแล้วว่า เนื้อที่จำนวนมากขนาดนี้จะถูกนำไปใช้ทำอะไรบ้าง
แต่เราคงต้องอดใจรอไปก่อน
เพราะข้อมูลและรายละเอียดต่างๆ ของ The Neighbourhood ทางบริษัท SC Asset ยังคงเก็บเป็นความลับ ไม่มีการเปิดเผยออกมา
เรื่องนี้เองทางบริษัท SC Asset ก็ยังไม่ได้ข้อสรุปที่ชัดเจนเพราะว่า ต้องการจัดสัดส่วนให้ตอบโจทย์กับการอยู่อาศัยของลูกค้ามากที่สุด จึงอาจจะมีการปรับเปลี่ยนเพิ่มเติมในอนาคต
แต่เท่าที่รู้คือ
ที่ดินประมาณ 6 ไร่ด้านหน้าสุดของโครงการ จะถูกพัฒนาเป็นพื้นที่เชิงพาณิชย์ร่วมกับพื้นที่สาธารณะ ภายใต้แนวความคิด Human Centric โดยจะมีการใช้เทคโนโลยีที่ทันสมัยร่วมด้วยเพื่อให้เข้าไลฟ์สไตล์ในปัจจุบัน
ส่วนที่ดินด้านในอีกกว่า 200 ไร่ จะถูกพัฒนาเป็นโครงการสำหรับที่อยู่อาศัยในหลากหลายรูปแบบ
ไม่ว่าจะเป็น ทาวน์โฮมหรือบ้านเดี่ยว
โดยตามแผนของทาง SC Asset ก็จะเริ่มการก่อสร้าง Neighbourhood บางกะดี อย่างเป็นทางการในปี 2562
อย่างไรก็ตามนี่เป็นเพียงข้อมูลเบื้องต้นของโครงการเท่านั้น
ที่สุดแล้วโครงการนี้จะออกมาในรูปใด และตอบโจทย์ชีวิตของเราได้มากแค่ไหน
ก็คงต้องรอติดตามกันต่อไป..
#Neighbourhoodบางกะดี #รู้ใจ #SCASSET
ข้อมูลเพิ่มเติม: